

**Tennisregion Østland Vest innkaller til skriftlig ekstraordinært regionsting for valg av Kontrollutvalg**

Viser til tidligere informasjon om utsettelse av året Regionsting. Vi må ha på plass et Kontrollutvalg for å kunne fremlegge et godkjent årsregnskap for 2020 til regionsting i august.

Ettersom regionen tidligere ikke har hatt et slikt Kontrollutvalg velger vi å gi dere kort info om oppgavene til Kontrollutvalget.

Alle kontrollutvalg skal påse at:

* Regionens midler er anvendt i henhold til lover og bestemmelser
* Regionens midler går til de aktivitetene som regionstinget har fattet vedtak om
* Regionens økonomiske disposisjoner er i samsvar med regionens egen lov
* Regionen har økonomisk kontroll internt
* årsregnskapet og delårsrapporter gir et rettvisende bilde av regionens drift

Kontrollutvalget har arbeidsoppgaver som strekker seg utover hva engasjert revisor uttaler seg om og må derfor utføre egen informasjonsinnhenting og kontroller utover engasjert revisors arbeid, særlig med hensyn til de tre øverste punktene i listen over.

**Valgkomiteens innstilling med begrunnelse**

Medlem – Marike Holthe Møll, Vestre Bærum Tennisklubb
Medlem – Sissel Haukland, Blommenholm og Sandvika Tennisklubb
Varamedlem – ingen kandidat

**Valgkomiteens begrunnelse**

Valgkomiteen har på uavhengig grunnlag vurdert hver enkelt kandidats motivasjon, egnethet og kompetanse.

De to nominerte kandidatene har inngående kjennskap til Regionens drift, økonomi og organisering. Både Marike og Sissel har satt i styret i regionen.